Uredba Komisije (ES) št. 2230/95

z dne 21. septembra 1995

o spremembi Uredbe (ES) št. 933/94 o določitvi aktivnih snovi fitofarmacevtskih sredstev in imenovanju držav članic poročevalk za izvajanje Uredbe Komisije (EGS) št. 3600/92

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 91/414/EGS z dne 15. julija 1991 o dajanju fitofarmacevtskih sredstev v promet [1], kakor je bila nazadnje spremenjena z Direktivo Komisije 95/36/ES [2],

ob upoštevanju Uredbe Komisije (EGS) št. 3600/92 z dne 11. decembra 1992 o podrobnih pravilih za izvajanje prve faze delovnega programa iz člena 8(2) Direktive Sveta 91/414/EGS o dajanju fitofarmacevtskih sredstev v promet [3], kakor je bila spremenjena z Uredbo (ES) št. 491/95 [4], in zlasti členov 5(2) in 6(5) Uredbe,

ker Uredba Komisije (ES) št. 933/94 [5], kakor je bila spremenjena z Uredbo (ES) št. 491/95, določa aktivne snovi fitofarmacevtskih sredstev in imenuje države članice poročevalke za izvajanje Uredbe (EGS) št. 3600/92;

ker je Uredba (ES) št. 491/95 spremenila uredbi (EGS) št. 3600/92 in (ES) št. 933/94, da bi upoštevala možen vpliv pristopa Avstrije, Finske in Švedske in omogočila vključitev imenovanih organov in proizvajalcev (vključno z uvozniki aktivnih snovi, proizvedenih izven Skupnosti) teh treh držav članic v okvir prvega delovnega programa iz člena 8(2) Direktive 91/414/EGS; ker je treba določiti nov rok za predložitev dokumentacije proizvajalcev, ki so predložili prijavo v skladu z določbami člena 4(1a) Uredbe (EGS) št. 3600/92;

ker bi bilo treba v skladu s členom 6(4) in (5) Uredbe (EGS) št. 3600/92 na podlagi razlogov, ki so jih Komisiji sporočile države članice poročevalke, določiti nov rok za predložitev dokumentacije za nekatere aktivne snovi, za katere je bilo izkazano, da so zamude nastale zaradi prizadevanja, da se predloži skupna dokumentacija, ali zaradi imenovanja nove države članice poročevalke ali zaradi višje sile;

ker so ukrepi, predvideni s to uredbo, v skladu z mnenjem Stalnega odbora za zdravstveno varstvo rastlin,

SPREJELA NASLEDNJO UREDBO:

Člen 1

Uredba (ES) št. 933/94 se spremeni:

1. V člen 1 se vstavi naslednji odstavek 3a:

"3a. Proizvajalci, s sedežem v Avstriji, na Finskem in Švedskem, ki so pravočasno predložili prijave v skladu s členom 4(1a) Uredbe (EGS) št. 3600/92, so navedeni v Prilogi IA k tej uredbi s tričrkovno kodo ob ustrezni aktivni snovi. Ime in naslov vsakega proizvajalca za vsako kodo sta navedena v Prilogi IIA k tej uredbi."

2. Člen 2 se nadomesti z naslednjim:

"Člen 2

1. Končni rok za predložitev dokumentacije in informacij iz tretje alinee člena 5(4) Uredbe (EGS) št. 3600/92 državi članici poročevalki je 30. april 1995.

2. Končni rok iz odstavka 1 se podaljša do 31. oktobra 1995 za prijavitelje navedene v Prilogi I, razen tistih, ki so obvestili državo članico poročevalko in Komisijo o svojem odstopu od delovnega programa v skladu s prvim pododstavkom člena 5(6) Uredbe (EGS) št. 3600/92, za naslednje aktivne snovi:

Alaklor

Amitraz

Bromoksinil

Karbendazim

Klorotalonil

Klorpirifos

Klortoluron

Cipermetrin

2,4-D

Deltametrin

Desmedifam

Endosulfan

Etofumesat

Fentin acetat

Fentin hidroksid

Fenvalerat

Glifosat

Ioksinil

Izoproturon

Lindan

Linuron

Mankozeb

MCPA

Mekoprop

Mekoprop-P

Metalaksil

Metamidofos

Metsulfuron

Parakvat

Paration-metil

Pendimetalin

Permetrin

Fenmedifam

Propizamid

Simazin

Tiofanat-metil

Tiram

Zineb

Ziram

3. Končni rok iz odstavka 1 se podaljša do 30. aprila 1996 za prijavitelje, s sedežem v Avstriji, na Finskem in Švedskem, ki so navedeni v Prilogi IA."

3. Vstavita se Prilogi IA in IIA, kakor prikazuje Priloga k tej uredbi.

Člen 2

Ta uredba začne veljati sedmi dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 21. septembra 1995

Za Komisijo

Ritt Bjerregaard

Članica Komisije

[1] UL L 230, 19.8.1991, str. 1.

[2] UL L 172, 22.7.1995, str. 8.

[3] UL L 366, 15.12.1992, str. 10.

[4] UL L 49, 4.3.1995, str. 50.

[5] UL L 107, 28.4.1994, str. 8.

--------------------------------------------------

PRILOGA

PRILOGA IA

Seznam dodatnih prijaviteljev (identifikacijska koda)

Aktivna snov | Koda prijavitelja |

Acefat | BUY |

Klorpirifos | SAC |

Propikonazol | SAC |

Malein hidrazid | DAH |

Glifosat | SAC |

PRILOGA IIA

Seznam identifikacijskih kod, imen in naslovov dodatnih prijaviteljev

Identifikacijska koda | Ime | Naslov |

BUY | B & S Buy & Sell GmbH | Schloßgraben 1 A-6800 Feldkirch |

DAH | Ss Dahlberg | Borgstigen 9 S-133 33 Saltsjöbaden |

SAC | Sanachem GmbH | Kolingasse 19 A-1090 Wien |

--------------------------------------------------